บุคลากร เป็นองค์ประกอบที่สำคัญที่สุดของระบบคอมพิวเตอร์ ซึ่งถ้าหากขาดบุคลากร จะไม่ สามารถดำเนินการเกี่ยวกับระบบคอมพิวเตอร์ใดๆ ได้เลย การใช้งานระบบคอมพิวเตอร์ในปัจจุบัน มีอย่างแพร่หลาย ซึ่งจะเห็นได้ว่าผู้มีความรู้ หรือความเชี่ยวชาญมักได้รับประโยชน์มากมายจากการ ใช้งานระบบคอมพิวเตอร์ แต่เราควรใช้งานระบบคอมพิวเตอร์อย่างไร เพื่อให้เกิดประโยชน์สูงสุด และไม่เกิดความเสียหายกับผู้อื่น โดยเราจะมีวิธีการป้องกันระบบคอมพิวเตอร์อย่างไร เพื่อป้องกันผู้ ไม่ประสงค์ดีโจมตีระบบคอมพิวเตอร์ด้วยวิธีการต่างๆ

บุคลากรในแวดวงคอมพิวเตอร์มีมากมาย เช่น ผู้ใช้งาน นักวิเคราะห์ระบบ นักเขียน โปรแกรม นักออกแบบระบบ และผู้บริหารระบบ เป็นต้น การใช้งานด้านคอมพิวเตอร์จะมี จริยธรรมทางคอมพิวเตอร์ ซึ่งถือเป็นแนวปฏิบัติร่วมกันระหว่างบุคลากรในแวดวงคอมพิวเตอร์ เพื่อให้การใช้งานคอมพิวเตอร์ได้รับผลประโยชน์มากที่สุด นอกจากการมีจริยธรรมทาง คอมพิวเตอร์แล้ว บุคลากรในแวดวงคอมพิวเตอร์จะต้องรู้จักวิธีรักษาความปลอดภัยทาง คอมพิวเตอร์ เช่น การจำกัดสิทธิในการเข้าถึง การเข้ารหัสข้อมูล การติดตั้งโปรแกรมป้องกันไวรัส และการสํารองข้อมูล เป็นต้น เพื่อให้รอดพ้นจากความเสียหายที่เกิดจาก การเข้าถึงโดยไม่ได้รับ อนุญาต โปรแกรมประสงค์ร้าย หรือการขโมย เป็นต้น